મિત્રો, થોડા દિવસોથી જીપીએસસી વર્ગ 1-2 પરીક્ષાના મેરીટના સમાચારો અથવા તો અફવાઓ જ સાંભળવા મળે છે. અમુક કોચીંગ સેન્ટર, મેગેઝીનના તંત્રીઓ, કોચીંગ સેન્ટરના ફેકલ્ટીઓ, વર્ષ 2006 પહેલા પરીક્ષા પાસ કરેલા અધિકારીઓ, ન્યૂઝપેપર્સ વગેરેમાં આવા ન્યૂઝ જોવા મળે છે. બધા જ વ્યક્તિઓ દ્વારા મેરીટનો સંભવિત આંકડો સાંભાળીને નવાઇ લાગે, નવાઇ એટલા માટે કે દરેક વ્યક્તિ આ પરીક્ષાનું મેરીટ જનરલ કેટેગરીના ઉમેદવારો માટે 197 રહેશે તેવું માને છે!!! કદાચ એવુ બને પણ ખરા અને આપણે ઇશ્વરને પ્રાર્થના કરીએ કે મેરીટ નીચુ જાય, જેથી વધુમાં વધું ઉમેદવારોને મુખ્ય પરીક્ષામાં બેસવાનો મોકો મળે. પણ, શું એ શક્ય છે?